**REPUBLIKA HRVATSKA**

**UČENIČKI DOM „DORA PEJAČEVIĆ“**

**Zagreb, Trg J.F.Kennedyja 3**

**IZVJEŠTAJ O RADU**

**UČENIČKOG DOMA „DORA PEJAČEVIĆ“**

Za školsku godinu 2014/2015.

##### Zagreb, rujan 2015.SADRŽAJ:

*I. UVJETI RADA*

1. OSNOVNI PODACI
   1. Obilježja domskog prostora
   2. Organizacija života u domu
2. MATERIJALNI UVJETI
3. KADROVSKI UVJETI
   1. Odgajatelji, noćni odgajatelji i pedagog
   2. Ostale djelatnosti

*II. UČENICE*

1. OPĆI PODACI O UČENICAMA, ODGOJNIM SKUPINAMA

I ŠKOLAMA KOJE POHAĐAJU

1. KVANTITATIVNA ANALIZA USPJEHA UČENICA NAKON ODRŽAVANJA POPRAVNIH ISPITA U ŠKOLI
2. IZVJEŠĆE O PEDAGOŠKIM MJERAMA
   1. Pedagoške mjere u I. odgojnoj skupini
   2. Pedagoške mjere u II. odgojnoj skupini
   3. Pedagoške mjere u III. odgojnoj skupini
   4. Pedagoške mjere u IV. odgojnoj skupini
   5. Pedagoške mjere u V. odgojnoj skupini

*III. ODGOJNO – OBRAZOVNI RAD*

1. OSTVARENJE PLANA I PROGRAMA RADA DOMA
2. OSTVARENJE NEPOSREDNOG RADA S UČENICAMA
   1. Čuvanje i unapređivanje zdravlja
   2. Socio–emocionalno područje
   3. Kognitivno područje
   4. Kreativnost
3. PREGLED RADA STRUČNIH ORGANA
4. IZVJEŠTAJ O RADU STRUČNIH SURADNIKA – PEDAGOGA
5. IZVJEŠAJ O RADU KNJIŽNICE
6. IZVJEŠTAJ O RADU RAVNATELJICE DOMA
   1. Pedagoško vođenje doma
   2. Suradnja s okruženjem
   3. Poslovno vođenje doma
   4. Stručno usavršavanje ravnatelja
7. IZVJEŠTAJ O OBVEZNOM STRUČNOM USAVRŠAVANJU ODGAJATELJA

*IV. SURADNJA*

*V. PROMIDŽBA USTANOVE*

##### *UVJETI RADA*

1. **OSNOVNI PODACI**

Učenički dom Dora Pejačević

Zagreb, Trg J.F.Kennedyja 3

tel: 2334 880

fax: 2303 063

web: [www.ud-dora.hr](http://www.ud-dora.hr)

e-mail: info@ud-dora.hr

1.1 Obilježja domskog prostora

Zgrada ima tri kata i veliki park ispred i iza zgrade te košarkaško igralište iza zgrade.

Na svakom katu smješteno je po 13-trokrevetnih spavaonica i jedna jednokrevetna, sanitarni čvor s 4 tuš kabine, 4 WC-a, 10 umivaonika i mala čajna kuhinja. Na svakom katu djevojke imaju zajednički dnevni boravak-učionicu, gdje mogu učiti ili gledati TV. Također se na svakom katu nalazi i soba odgajatelja tj. soba medicinske sestre doma.

Prizemlje čini prostor za prehranu (kuhinja, blagovaonica), zbornica, ured pedagoginje, ured tajnice, ured administratorice, ured šefice računovodstva te ured ravnateljice.

U podrumu je smještena knjižnica, informatička učionica s 9 računala, dvorana sa spravama za vježbanje, bolesničko-izolacijska soba, praonica rublja i skladište za hranu.

Svi domski prostori dostupni su učenicama tijekom cijeloga dana, a najviše ih učenice koriste tijekom vremena za učenja i u večernjim satima. Najviše vremena provode u različitim prostorima za učenje: učionica – knjižnica – informatička učionica, dnevni boravak, prostor za vježbanje.

* 1. **Organizacija života u domu**

Kućnim redom učeničkog doma regulirana je izmjena spavanja, rada i odmora te su time osigurani dobri uvjeti za učenje i boravak u domu. Na sastancima odgojnih skupina i Vijećima učenica učenice su raspravljale o Kućnom redu doma te su dale svoje primjedbe i prijedloge od kojih su neki i prihvaćeni.

Redovitim uzajamnim informiranjem svih sudionika u odgojno-obrazovnom procesu pravovremeno smo i pedagoški opravdano reagirali na sve eventualne probleme.

Svi slobodni prostori doma (spavaonice, knjižnica, hodnici, dnevni boravak, predvorje, učionica) korišteni su za učenje, individualni rad i grupni rad s učenicima (instrukcije i pomoć u učenju) te za njihovo osamljivanje.

Anketiranjem učenika saznali smo koji su njihovi interesi i prema tome organizirali rad izbornih aktivnosti, čiji je broj i realizacija prikazana u tabeli na str. 16.

Osim redovitih izbornih aktivnosti protekle školske godine realizirali smo i niz programa za obogaćivanje domskoga života koji su prikazani u pregledu svih aktivnosti.

Tijekom nastavne godine učenice su svoje primjedbe iznosile na sastancima odgojnih skupina, sastancima Vijeća učenika i individualnim razgovorima s odgajateljima, pedagoginjom i ravnateljicom. Najčešće se primjedbe učenica odnose na duljinu izlazaka te su, shodno tome, njihovi prijedlozi da se izlasci produlje. S obzirom da kao ustanova podliježemo Obiteljskom zakonu, a isto tako prilikom razgovora s roditeljima, dobili smo informaciju kako roditelji ne podržavaju dulje izlaske tijekom tjedna ili tijekom vikenda te da su generalno zadovoljni izborom doma i radom u domu.

Dnevni raspored:

1. Vremenski raspored
   * Do 7.00 ustajanje
   * 6.00 – 7.45 *doručak*, osobna higijena, odlazak u školu
   * 7.45 – 8.00 osobna higijena
   * 8.00 – 11.00 vrijeme za učenje
   * 12.00 – 15.45 *ručak*, odlazak u školu
   * 16.00 – 19.00 vrijeme za učenje
   * 19.00 – 20.45 *večera.*
2. Od 22.00 do 6.00 mir u domu, odnosno vrijeme predviđeno za spavanje.
3. Učenje se provodi u učionici i sobi.
4. Iza 22.00 uči se u učionici, a u sobama samo uz suglasnost sustanarka i dežurnog odgajatelja.
5. U vrijeme učenja u domu je tišina.
6. Odgajatelji vode evidenciju prisutnosti na učenju, pružaju pomoć pri učenju, pri organizaciji učenja te organiziraju instrukcije.
7. Domske priredbe završavaju do 23.00.
8. **MATERIJALNI UVJETI**

Sredstva iz vlastitih prihoda korištena su sukladno Godišnjem planu i programu rada Doma za unapređenje odgojno-obrazovnog rada i poboljšanje materijalnih uvjeta rada.

Ove smo školske godine napravili sljedeće:

1. Izmijenili vrata na ulazu iz hodnika na katove,
2. Promijenili prozor u podrumu (arhiva i domar),
3. Preuredili knjižnicu,
4. Preuredili sanitarni čvor za kuharice (wc),
5. Stavili 3 nove tuš kabine u kupaonice učenica,
6. Izmijenili 13 vrata u prizemlju,
7. Prebojili zidove u prizemlju,
8. Izmijenili 8 vrata na sanitarnim čvorovima sva 3 kata te smo prebojili zidove na istima.
9. **KADROVSKI UVJETI**

Školsku godinu 2014./2015. započelo je 24 zaposlenika.

Ravnateljica, 5 odgajateljica, 2 noćna pazitelja, stručna suradnica pedagoginja, zdravstvena voditeljica, tajnica, šefica računovodstva, knjigovođa, 3 kuharice, 2 pomoćne kuharice, ekonom, domar, 2 spremačice, pralja i vratar.

* 1. **Odgajateljice, noćni odgajatelji i pedagoginja**

Odgojno – obrazovni rad realiziralo je 5 odgajateljica, stručna suradnica pedagoginja i ravnateljica.

Odgajatelji su u pravilu osim osnovnog mentorskog rada realizirali još jedan do dva programa (izborni i posebni programi).

Raspored rada odgajatelja tjedno je definiran i usvojen na sjednici Domskog odbora, u okviru Godišnjeg plana i programa.

Odgajatelji su radili od 7:30 – 22:00 sata i subotom prije podne, dok ostalo radno vrijeme rade noćni pazitelji, koji također dežuraju praznicima/blagdanima.

Na početku školske godine

|  |  |  |
| --- | --- | --- |
| ***Odgojna skupina*** | ***Odgajatelj*** | ***Područje*** |
| I. odgojna skupina | Mirjana Jović, prof. | Hrvatski jezik i književnost i komparativna književnost |
| II. odgojna skupina | Željka Novačić, prof. | Kineziologija |
| III. odgojna skupina | Stanislava Kožar, prof. | Engleski jezik i književnost i francuski jezik i književnost |
| IV. odgojna skupina | Andrea Bračun, prof. | Defektologija |
| V. odgojna skupina | Lidija Žaja, prof. | Pedagogija |
| Noćni pazitelj | Vladimir Kopčalić | Medicinski tehničar |
| Noćna paziteljica | Jadranka Masnec | Predškolski odgoj |
| Pedagoginja | Ivana Harapin Gajić, prof. | Pedagogija i hrvatski jezik i književnost |
| Ravnateljica | Suzana Jambrešić, prof. | Matematika |

Na kraju školske godine

|  |  |  |
| --- | --- | --- |
| ***Odgojna skupina*** | ***Odgajatelj*** | ***Područje*** |
| I. odgojna skupina | Mirjana Jović, prof. | Hrvatski jezik i književnost i komparativna književnost |
| II. odgojna skupina | Željka Novačić, prof. | Kineziologija |
| III. odgojna skupina | Stanislava Kožar, prof. | Engleski jezik i književnost i francuski jezik i književnost |
| IV. odgojna skupina | Andrea Bračun, prof. | Defektologija |
| V. odgojna skupina | Lidija Žaja, prof. | Pedagogija |
| Noćni pazitelj | Vladimir Kopčalić | Medicinski tehničar |
| Noćna paziteljica | Jadranka Masnec | Predškolski odgoj |
| Pedagoginja | Ivana Harapin Gajić, prof. | Pedagogija i hrvatski jezik i književnost |
| Ravnateljica | Suzana Jambrešić, prof. | Matematika |

* 1. **Ostale djelatnosti**

Tajništvo, računovodstvo i tehnička služba (domar, ekonom, vratar/telefonista/pazikuća, kuharice, spremačice i pralja) radili su bez većih problema. U računovodstvu smo imali dulje bolovanje od strane administrativne radnice koja je zamijenjena unutarnjim resursima. U kuhinji smo imali dulje bolovanje, 3 mjeseca od strane kuharice i 3 mjeseca od strane pomoćne radnice u kuhinji, koje su zamijenjene stručnim zamjenama.

1. ***UČENICE***
2. **OPĆI PODACI O UČENICAMA, ODGOJNIM SKUPINAMA I ŠKOLAMA KOJE POHAĐAJU**

Školske godine 2014/2015. dom je imao 5 odgojnih skupina s ukupno 120 upisanih učenica. Tijekom godine u dom je upisano 5 novih učenica dok se 10 učenica ispisalo iz doma prije kraja nastavne godine tako da je na kraju nastavne godine dom brojao 115 učenica.

|  |  |  |
| --- | --- | --- |
| **Odgojna skupina** | **Broj učenica**  Stanje na dan 01.09.2014. | **Broj učenica**  Stanje na dan 31.08.2015. |
| I. | 24 učenice | 23 učenica |
| II. | 24 učenice | 23 učenice |
| III. | 24 učenice | 25 učenica |
| IV. | 24 učenica | 24 učenice |
| V. | 24 učenica | 20 učenica |
| **UKUPNO** | 120 učenica | 115 učenica |

Broj učenica u odgojnim grupama po razredima.

|  |  |  |  |  |  |
| --- | --- | --- | --- | --- | --- |
| **Odgojna skupina** | **1. razred** | **2. razred** | **3. razred** | **4. razred** | **5. razred** |
| I. | 4 učenice | 4 učenice | 8 učenica | 8 učenica | 0 učenica |
| II. | 7 učenica | 4 učenice | 13 učenica | 0 učenica | 0 učenica |
| III. | 5 učenica | 11 učenica | 3 učenice | 4 učenice | 1 učenica |
| IV. | 4 učenice | 9 učenica | 7 učenica | 4 učenice | 0 učenica |
| V. | 10 učenica | 6 učenica | 6 učenica | 2 učenice | 0 učenica |
| **UKUPNO** | 30 učenica | 34 učenice | 37 učenica | 18 učenica | 1 učenica |

Učenice su pohađale sljedeće škole:

|  |  |  |
| --- | --- | --- |
| **Odgojna skupina** | **Škole** | **Broj učenica** |
| I. | Poštanska i telekomunikacijska škola  III.gimnazija  XVI. gimnazija  Gimnazija sestara milosrdnica  Škola primijenjene umjetnosti i dizajna  III.ekonomska škola  Privatna ekonomsko-informatička škola  Zdravstveno učilište  Obrtnička škola za osobne usluge  Graditeljsko-tehnička škola Novi Zagreb | 1 učenica  2 učenice  4 učenice  3 učenica  1 učenica  1 učenica  1 učenica  8 učenica  2 učenice  1 učenica |
| II. | Škola za cestovni promet  Upravna škola Zagreb  Hotelijersko-turistička škola  Trgovačka škola  Prirodoslovna škola Vladimira Preloga  Nadbiskupska gimnazija  Gornjogradska gimnazija | 9 učenica  2 učenice  6 učenica  2 učenice  3 učenica  1 učenica  1 učenica |
| III. | Škola za medicinske sestre Mlinarska  Prirodoslovna škola Vladimira Preloga  Grafička škola  Zdravstveno učilište  Tehnička škola Ruđera Boškovića  II.gimnazija  XIII.gimnazija  Privatna jezična gimnazija | 5 učenica  5 učenica  6 učenice  1 učenica  1 učenica  3 učenice  2 učenice  1 učenica |
| IV. | Srpska pravoslavna opća gimnazija  Prehrambeno-tehnička škola  Veterinarska škola  Trgovačka škola  Škola za medicinske sestre Mlinarska  Zdravstveno učilište | 8 učenica  4 učenice  1 učenica  5 učenica  1 učenica  5 učenica |
| V. | XV. gimnazija  III. Ekonomska škola  Škola za medicinske sestre Vinogradska  Poštanska i telekomunikacijska škola  Škola za primalje Vinogradska  Škola za medicinske sestre Mlinarska  Upravna škola Zagreb | 5 učenica  1 učenica  5 učenica  1 učenica  2 učenice  3 učenice  2 učenice |
| UKUPNO | Poštanska i telekomunikacijska škola  III.gimnazija  XVI. gimnazija  Gimnazija sestara milosrdnica  Škola primijenjene umjetnosti i dizajna  III.ekonomska škola  Privatna ekonomsko-informatička škola  Zdravstveno učilište  Obrtnička škola za osobne usluge  Graditeljsko-tehnička škola Novi Zagreb  Škola za cestovni promet  Upravna škola Zagreb  Hotelijersko-turistička škola  Trgovačka škola  Nadbiskupska gimnazija  Gornjogradska gimnazija  Škola za medicinske sestre Mlinarska  Prirodoslovna škola Vladimira Preloga  Grafička škola  Tehnička škola Ruđera Boškovića  II.gimnazija  XIII.gimnazija  Privatna jezična gimnazija  Srpska pravoslavna opća gimnazija  Prehrambeno-tehnička škola  Veterinarska škola  XV. gimnazija  Škola za medicinske sestre Vinogradska  Škola za primalje Vinogradska | 2 učenice  2 učenice  4 učenice  3 učenica  1 učenica  2 učenice  1 učenica  14 učenica  2 učenice  1 učenica  9 učenica  4 učenice  6 učenica  7 učenica  1 učenica  1 učenica  9 učenica  8 učenica  6 učenice  1 učenica  3 učenice  2 učenice  1 učenica  8 učenica  4 učenice  1 učenica  5 učenica  5 učenica  2 učenice |
| **115 učenica** | | |

1. **KVANTITATIVNA ANALIZA USPJEHA UČENICA**

**nakon održavanja popravnih ispita**

|  |  |  |  |  |  |
| --- | --- | --- | --- | --- | --- |
| **Odgojna skupina** | **odličan** | **vrlo dobar** | **dobar** | **dovoljan** | **nedovoljan** |
| **I.** | **7 učenica** | **13 učenica** | **3 učenice** | **/** | **/** |
| **II.** | **1 učenica** | **16 učenica** | **5 učenica** | **/** | **1 učenica** |
| **III.** | **8 učenica** | **13 učenica** | **4 učenice** | **/** | **1 učenica** |
| **IV.** | **5 učenica** | **11 učenica** | **9 učenica** | **/** | **1 učenica** |
| **V.** | **6 učenica** | **8 učenica** | **6 učenica** | **/** | **/** |
| **UKUPNO** | **27 učenice** | **61 učenica** | **27 učenica** | **/** | **/** |

**IZVJEŠTAJ O PEDAGOŠKIM MJERAMA**

|  |  |  |  |  |
| --- | --- | --- | --- | --- |
| **Razred** | **Pohvala** | **Nagrada** | **Opomena** | **Ukor** |
| 1. razred | 5 učenica | / | 1 učenica | 1 učenica |
| 2. razred | 4 učenice | 1 učenica | 1 učenica | 2 učenice |
| 3. razred | 5 učenica | 1 učenica | 5 učenice | 3 učenice |
| 4. razred | 3 učenice | 3 učenice | 2 učenice | 1 učenica |
| **UKUPNO** | **17 učenica** | **5 učenice** | **9 učenica** | **7 učenica** |

**3.1 Pedagoške mjere u I. odgojnoj skupini**

|  |  |  |  |  |
| --- | --- | --- | --- | --- |
| **Razred** | **Pohvala** | **Nagrada** | **Opomena** | **Ukor** |
| 1. razred | / | / | / | / |
| 2. razred | / | / | / | / |
| 3. razred | / | / | 2 učenice | / |
| 4. razred | 2 učenice | 1 učenica | / | / |
| **UKUPNO** | 2 učenice | 1 učenica | 2 učenice | / |

**3.2 Pedagoške mjere u II. odgojnoj skupini**

|  |  |  |  |  |
| --- | --- | --- | --- | --- |
| **Razred** | **Pohvala** | **Nagrada** | **Opomena** | **Ukor** |
| 1. razred | 2 učenice | / | / | 1 učenica |
| 2. razred | / | / | / | / |
| 3. razred | 2 učenice | / | 2 učenice | 1 učenica |
| 4. razred |  | / | / | / |
| **UKUPNO** | 4 učenice | / | 2 učenice | 2 učenice |

**3.3 Pedagoške mjere u III. odgojnoj skupini**

|  |  |  |  |  |
| --- | --- | --- | --- | --- |
| **Razred** | **Pohvala** | **Nagrada** | **Opomena** | **Ukor** |
| 1. razred | / | / | / | / |
| 2. razred | 2 učenice | / | / | / |
| 3. razred |  | / | / | 1 učenica |
| 4. razred | / | 1 učenica | / | / |
| **UKUPNO** | 2 učenice | 1 učenica | / | 1 učenica |

**3.4 Pedagoške mjere u IV. odgojnoj skupini**

|  |  |  |  |  |
| --- | --- | --- | --- | --- |
| **Razred** | **Pohvala** | **Nagrada** | **Opomena** | **Ukor** |
| 1. razred | / | / | 1 učenica | / |
| 2. razred | 1 učenica | / | 1 učenica | 1 učenica |
| 3. razred | 2 učenice | / | 1 učenica | 1 učenica |
| 4. razred | / | / | 2 učenice | / |
| **UKUPNO** | 3 učenice | / | 5 učenica | 2 učenice |

**3.5 Pedagoške mjere u V. odgojnoj skupini**

|  |  |  |  |  |
| --- | --- | --- | --- | --- |
| **Razred** | **Pohvala** | **Nagrada** | **Opomena** | **Ukor** |
| 1. razred | 3 učenice |  |  | / |
| 2. razred | 1 učenica | 1 učenica | / | 1 učenica |
| 3. razred | 1 učenica | 1 učenica | / | / |
| 4. razred | / | 1 učenica | / | 1 učenica |
| **UKUPNO** | 5 učenica | 3 učenice | / | 2 učenice |

1. ***ODGOJNO – OBRAZOVNI RAD***

**1. OSTVARENJE PLANA I PROGRAMA RADA DOMA**

Tijekom protekle školske godine vodili smo brigu o sljedećim zadaćama:

* kvalitetnija adaptacija i socijalizacija kao preduvjet ugodnijem i kvalitetnijem životu u domu;
* unapređivanje kvalitete življenja kroz različite aspekte domskih aktivnosti;
* stalno upućivanje odgajatelja na individualizirani pristup diferencijaciji programa za svaku učenicu i pravo sagledavanje sposobnosti, mogućnosti i posebnih potreba ili interesa učenica;
* poštivanje prava učenica i djelatnika;
* tolerancija i poštivanje različitosti;
* permanentno stručno usavršavanje odgajatelja kao preduvjet kvaliteti rada.

Smatramo da smo zadaće uspješno odredili, ali zbog njihove važnosti ćemo iste kao bitne realizirati i sljedeće godine.

Tijekom školske godine planirali smo tromjesečni rad (1 + 3 tromjesečja) i nakon svakog perioda analizirali uspješnost ostvarenja postavljenih zadaća. Isto tako, tjedno smo planirali i evaluirali provedbu odgojno-obrazovnog rada na sastancima Stručnog aktiva, koji su se redovito održavali jednom tjedno.

## 2. OSTVARENJE NEPOSREDNOG RADA S UČENICAMA

* 1. **Čuvanje i unapređivanje zdravlja**

Briga o zdravlju učenica u adolescentom periodu njihova razvoja izuzetno je važna. Svaki odgajatelj u okviru svog godišnjeg programa, na mentorskoj razini, brine o zdravlju učenica.

Počinje se od osnovnih preduvjeta zdravlja, a to je osobna higijena i higijena prostora u kojima učenice borave: spavaonice, prostor sanitarija i zajedničkih prostora. O higijeni spavaonica brinu učenice i spremačice.

Čuvanje i unapređivanje higijenskih navika provodilo se svakodnevno obilaskom i ocjenjivanjem urednosti spavaonica i sanitarija. Vrlo veliku važnost pridajemo obaveznom provjetravanju prostorija i dnevnom čišćenju spavaonica.

U našem domu o zdravlju učenica brinemo svi, svatko u okviru svog područja rada.

U području pravilne prehrane, jelovnik je prilagođen potrebama učenica te je izrađivan u suradnji s njima. Kvalitetom namirnica nastojali smo zadovoljiti sve što je potrebno za razvoj učenica adolescentske dobi. Pri nabavi namirnica vodila se briga o kvaliteti mesa, mesnih prerađevina, povrća, voća te o zastupljenosti mlijeka i mliječnih proizvoda.

Promicanjem sportskih i rekreativnih aktivnosti od strane prof. Novačić brinulo se, kako o psihičkom, tako i o fizičkom zdravlju učenica u našem domu.

**2.1.1 IZVJEŠĆE O RADU ZDRAVSTVENE VODITELJICE Za školsku godinu 2014/2015.**

Tijekom školske godine 2014/2015. med. sestra se brinula o zdravstvenom stanju učenica doma u suradnji s njihovim odgojiteljicama i pedagoginjom te nadležnim liječnicima opće prakse: dr.Maltar i dr.Romić (dr.Lučanin), DZ Švarcova, DZ Hirčeva i stomatološka ambulanta dr.Juras-Sabol (DZ Hirčeva) i dr. Žnidaršić (DZ Laginjina).

Osobna higijena, higijena soba i radnih prostorija učenica, sastavljanje jelovnika u suradnji s šeficom kuhinje, učenicama i ravnateljicom doma, higijena kuhinje i zaposlenika, suradnja s nadležnim institucijama

U školskoj godini 2014.-2015. većina aktivnosti usmjerena je na prevenciju bolesti i zaraza učenica doma i samih djelatnika

- u školskoj godini 2014.-.2015. upisano je 38 novih učenica, od toga je 14 promijenilo dr. opće prakse i 7 stomatologa

-kronične bolesti: trombocitopenija

opsesivno-kompulzivni poremećaj

nesvjestice-

hipertireoza

migrene

emocionalni poremećaj-Zukan (th. Fevarin)

- odlazak na hitnu: udarac lopte u školi, kardiolog, bol u prsnom košu, uroinfekt

- intervencije Hitne pomoći – pokušaj suicida

- 3 hospitalizacije – psih.problemi, migrene

Suradnja sa :

Zavodom za javno zdravstvo grada Zagreba:

-Higijensko epidemološka služba, pregledi i produženje sanitarnih iskaznica,

školska medicina, gin.savjetovalište

-Klaićeva, gin.ambulanta, KB Rebro-centar za krizna stanja

-Agrosan, provođenje dezinfekcije, deratizacije i dezinsekcije samog Učeničkog doma

-Saponia, edukacija kuharica i pomoćnih radnica i uvođenje novih sredstava za dezinfekciju.

-Crveni križ grada Zagreba

Zdravstveni odgoj kronološki prati školsku godinu:

- 09. povodom Dana oralnog zdravlja u naš dom dolazi dr. Katelenić i održava predavanje o oralnoj higijeni u suradnji s Curaprox-om

- u suradnji s Visokim učilištem Velika Gorica, studij optike-organizirana kontrola vida djelatnika i učenica

- Tečaj prve pomoći II dio (Crveni križ grada Zagreba)

- održane radionice „Upoznaj svoje tijelo“

- radionica trbušnog plesa (gost Petromila Jakas)

- Eko-dan-„Igrom protiv stresa“

- odlazak s učenicama u Zavod za transfuziju, dobrovoljno davanje krvi punoljetnih učenica

- u suradnji s ostalim zdravstvenim voditeljima učeničkih domova središnje Hrvatske organizirani zdravstveno-edukativni kvizovi

1. Povodom Svjetskog dana AIDS-A- u UD Maksimir
2. Spolno zdravlje- UD Mažuranac
3. Ovisnosti- UD Sportske gimnazije

- zdravstveni nadzor na rukometnim utakmicama regionalne Domijade

- u suradnji s prof. Kožar anketa o poznavanju ljekovitog bilja

- obilježen Dan sporta odlaskom u park Maksimir u suradnji s odgajteljicom Željkom Novačić

- obilježavanje važnih datuma putem panoa

- dobivene 2 donacije Curaprox( oralna hig.), Teta Violeta (hig. ulošci)

- u suradnji s odgajateljima nadzor higijene domskih prostorija

Razgovor s roditeljima ukoliko se uoči zdravstveni problem ili neadekvatno provođenje osobne higijene

Članica Komore medicinskih sestara i u skladu s načelima komore dužnost je raditi na trajnoj edukaciji (licenca za samostalni rad) i u skladu s tim odslušala je predavanja

Prisustvovala je tribini udruge Korak po korak - maloljetničke trudnoće, predavanje udruge Bea-poremećaji hranjenja

ZZJZ- prevencija uši

Centar za krizne situacije- edukacija djelatnika

U organizaciji HUMS-a (kojem se aktiv ZV aktivno priključuje u siječnju 2015.) prisustvovala na konferenciji u Jezerčici

Seminar za ZV, kuharice, ekonome UD Podmurvice Rijeka

Međunarodna konferencija učeničkih domova u Osijeku- izlaganje na temu:

Zdravstveni voditelji učeničkih domova Republike Hrvatske

**2.2 Socio – emocionalno područje**

Tijekom školske godine radilo se na stvaranju ugodnog ozračja u domu od strane svih djelatnika.

Velika briga posvećivala se adaptaciji učenica prvih razreda kao i učenica starijih razreda koji su prvi put u domu. Najvažniju ulogu u tom procesu imao je odgajatelj, koji upoznaje svaku novu učenicu i s njom uspostavlja dobar odnos, odnos uzajamnog povjerenja. Proces adaptacije odvijao se svakodnevno individualnim razgovorima, druženjima te na sastancima odgojnih skupina. Vidljivo je da su profesori nastojali upoznati uvjete u kojima su učenice odrastale, njihove obitelji, njihove potrebe, želje, navike i sl. Pri tome treba istaknuti i kontinuirano preispitivanje učenica o njihovom zadovoljstvu životom u domu i školi, osim individualnim razgovorima tako i na sastancima odgojnih skupina (na početku školske godine održan je sastanak odgojnih skupina na koji su bili pozvani i roditelji). U segmentu programa adaptacije, pedagoginja je tijekom rujna održala četiri adaptacijske radionice za učenice prvih razreda.

Učenice su mogle na različite načine izraziti svoje mišljenje, a jedan od načina je i preko predstavnica odgojnih skupina, koje su članice Vijeća učenica i koje su mogli utjecati na neke odluke o promjenama.

Isto se tako velika briga posvećivala neprestanoj pozitivnoj podršci učenicama od strane odgajatelja te jačanju njihova samopouzdanja. Osim toga, odgajatelji su se angažirali na upoznavanju učenica s načinom organizacije života i rada u domu, novom sredinom, potpuno ih se uključivalo u razne aktivnosti u domu, organizirala se pomoć starijih učenica.

Suradnja s roditeljima jedan je od bitnih aspekata rada djelatnika učeničkog doma. Odgajatelji su surađivali s roditeljima najčešće po pitanju prilagodbe na školu i dom, zdravlju učenica, uspjehu učenica u školi i eventualnih problema u domu.

Na početku školske godine organizirana su dva roditeljska sastanka. Jedan je namijenjen roditeljima novih učenica, dok je drugi namijenjen svim učenicama i njihovim roditeljima po odgojnim skupinama. Prvi sastanak za nove roditelje i učenike za cilj ima upoznavanje s domom i djelatnicima te određenim pravilima života u domu, dok drugi roditeljski sastanak za cilj ima međusobno upoznavanje roditelja i bolje upoznavanje s pojedinom odgajateljicom te pravilima ponašanja u domu.

Odgajatelji su u pravilu zadovoljni suradnjom s roditeljima iako ističu da u pojedinim slučajevima ta suradnja izostaje iz razloga vrlo niskog socio-ekonomskog statusa te nedostupnosti roditelja.

Putem organizacije i provođenja timskih sportova u domu (odbojka, stolni tenis, nogomet i badminton), poticalo se učenice na timski rad i na uspostavljanje novih prijateljstava, fair-play igru i pozitivno prihvaćanje poraza i pobjede.

Odgajatelji su, osim s roditeljima, redovito surađivali i s kolegama u školama. To je također važan vid suradnje, s obzirom na to da učenice na taj način stječu sigurnost i povjerenje, jer odgajatelj i na taj način pokazuje koliko vodi brigu o svojim učenicama. U vrijeme božićnog humanitarnog sajma imali smo i Dane otvorenih vrata za profesore iz škola koje pohađaju naše učenice. Osim s razrednicima u pojedinim slučajevima ove školske godine bilo je potrebno intenzivnije surađivati i sa stručnom službom škola te su pojedine učenice intenzivno praćene. Ovakav tip suradnje pokazao se vrlo uspješnim te ćemo u pojedinim slučajevima inzistirati u na ovakvom tipu suradnje.

**2.3 Kognitivno područje**

Početkom, ali i tijekom školske godine, upoznavali smo učenice s načinima efikasnijeg i racionalnog učenja, kako individualnim putem, tako i na sastancima odgojnih skupina.

Organizirali smo pomoć slabijim učenicama od strane drugih, boljih učenica ili odgajatelja i pedagoginje, a, ukoliko je bilo potrebno, učenice su bile upućivane na instrukcije pojedinih predmeta.

Velika pažnja posvećivala se i proširivanju znanja i izvan školskog gradiva. Izrađivani su razni tematski panoi, a organizirana su i predavanja.

Vodila se briga i o nadopuni knjižnog fonda naše biblioteke (prof. Bračun), tako da već sada raspolažemo fondom od 2447 knjige kojeg kontinuirano nadopunjavamo kako bismo zadovoljili potrebe naših učenica.

U sklopu doma nalazi se i informatička učionica s 9 računala kojima se učenice svakodnevno služe koristeći ih za svoje školske obaveze, poboljšanje informatičke pismenosti, informiranje, a koriste ih i kao razonodu u svoje slobodno vrijeme. Za sve nejasnoće i pomoć u radu s računalima pomagale su im ravnateljica Jambrešić, odgajateljica Novačić i pedagoginja Harapin Gajić. Obzirom na broj učenica i računala imali smo problem u rasporedu korištenja računala, međutim taj problem smo riješili na način da smo uveli raspored korištenja informatičke učionice koji se pokazao uspješnim.

Upoznavanjem učenica s projektom eko-škole te njihovim uključivanjem u domske aktivnosti, nastojalo se proširiti njihova znanja o zdravom životu, prirodi i brizi za okoliš kroz razne edukativne radionice.

**2.4 Kreativnost**

Početkom školske godine učenicama su bile ponuđene slobodne aktivnosti prema afinitetima odgajateljica i pedagoginje koji su ih vodili, kako bi slobodno vrijeme učenica bilo što kvalitetnije ispunjeno. Ponuđeni se izborni i posebni programi kako je navedeno u tablici:

|  |  |  |  |
| --- | --- | --- | --- |
| **SLOBODNA AKTIVNOST** | **VODITELJ** | **BROJ UKLJUČENIH UČENICA** | **NAPOMENA** |
| STRELJAŠTVO | Ž. Novačić, prof. | 3 | Županijsko natjecanje – 2. mjesto ekipno |
| ODBOJKA | Ž. Novačić, prof. | 13 | Županijsko natjecanje – 5. mjesto |
| RUKOMET | Ž. Novačić, prof. | 10 | Županijsko natjecanje – 3. mjesto |
| STOLNI TENIS | Ž. Novačić, prof. | 3 | Županijsko natjecanje – 2. mjesto |
| POSEBNI PROGRAMI (pilates, badminton, nogomet) | Ž. Novačić, prof. | 18 |  |
| EKO ŠKOLA | S. Kožar, prof. | Sve učenice |  |
| DRAMSKA | A. Bračun, prof. | 2 | 2.mjesto stručnog žirija žirija na županijskoj Domijadi |
| LIKOVNA GRUPA | L. Žaja, prof. | 4 |  |
| INFORMATIKA | / | Sve učenice |  |
| KNJIŽNICA | A.Bračun, prof. | 103 |  |
| DOMSKA TRIBINA - RADIONICE | Ivana Harapin Gajić, prof. | Sve učenice | U suradnji s različitim predstavnicima civilnog društva |
| INFORMACIJE O KULTURI - INFOKULT | M.Jović, prof. | Sve učenice |  |

Veliki motiv za sudjelovanje u izbornim aktivnostima, osim kvalitetnog ispunjavanja slobodnog vremena, svakako je i sudjelovanje na zagrebačkoj Domijadi. Naše su učenice sudjelovale u sportskim i kulturnim aktivnostima.

Organizirane su humanitarne akcije za pomoć učenicama slabijeg imovinskog statusa (2 humanitarna sajma rabljenih stvari te humanitarna tombola i humanitarni turnir u beli).

Učenice su se družile na izletu na maskenbalu u Rijeci.

Održana je maturalna večera u našemu domu.

Uz prigodne kreativne radionice obilježili smo i Projektni dan našega eko doma 21.05.2015.

Zbivanja, blagdani i razne aktivnosti popraćene su prigodnim i informativnim panoima:

* Pano dobrodošlice
* Surfinija
* Kutak za otpade – kako reciklirati
* Dan školskog mlijeka
* Svjetski dan prve pomoći
* Ivana Brlić Mažuranić
* Dan učitelja
* Dan životinja
* Međunarodni dan zborskog pjevanja
* Svjetski dan srca
* Međunarodni dan djevojčica
* Dan zahvalnosti za plodove zemlje
* John Lennon
* Dan kravate
* Dani kruha
* Promjena vremena
* Svi sveti
* Ljubav je…
* Tin Ujević
* Banane
* Dan sjećanja na Vukovar
* Dan muškaraca
* Darivanje krvi
* Svjetski dan AIDS-a
* Mjesec borbe protiv ovisnosti
* Međunarodni dan borbe protiv nasilja nad ženama
* Sveti Nikola
* Dan planina
* Božić
* Hranite se zdravo zimi
* Mimoza
* Međunarodni dan zagrljaja
* Dan očuvanja močvara
* Mudrost
* Lonjsko polje
* Valentinovo
* Fašnik u domu
* Darwin
* Međunarodni dan materinskog jezika
* Poklade
* Bili smo na karnevalu u Rijeci
* Udruga Lijepa naša
* Ekvinocij
* 100. godišnjica smrti A.G.Matoša
* Međunarodni dan sreće
* Svjetski dan protiv dječjeg rada
* Svjetski dan voda
* Dan borbe protiv alkoholizma
* Poštenje
* Uskršnji humanitarni sajam
* Dan nacionalnog parka Plitvička jezera
* Dan planeta Zemlje
* Majčin dan
* Međunarodni dan obitelji
* Europski dan debljine
* Pelargonije
* Dojmovi s maturalne večere
* Eko raznolikost
* Eko poruke
* Dan Zagreba

Kroz godinu smo kontinuirano održavali pedagoške, zdravstvene i kreativne radionice:

* + Adaptacija
  + Obilazak središta grada Zagreba
  + Papirko
  + Izrada mirisnih srdaca
  + Dani kruha
  + Volontiranje
  + Kroz knjižnicu do mature – Knjižnice grada Zagreba
  + Dentalna higijena – dr. Katalinić
  + Upoznaj svoje tijelo – Menstruacija
  + Predavanje o volontiranju u organizaciji Crvenog križa
  + Recikliranje
  + Izrada božićnih ukrasa
  + Izrada mirisnih loptica
  + Mjerenje šećera učenicama i zaposlenicima
  + Eko kviz
  + Kviz iz Hrvatskog jezika - povodom Međunarodnog dana materinskog jezika
  + Akcije čišćenja okoliša doma
  + Trgovanje ljudima
  + Izrada uskršnjih ukrasa
  + Opasnosti ovisnosti
  + Opasnosti na internetu
  + Dan borbe protiv alkoholizma – rekreacijom
  + Stilovi učenja
  + Uskršnji humanitarni sajam
  + Svjetski dan sporta – šetnja Maksimirom, prijateljski odbojkaški susret s Učeničkim domom Maksimir, zdrava prehrana
  + Uređivanje vrta
  + Kreativno gibanje – natjecanje u sportovima
  + Izrada zdravog menija

Također smo organizirali različita događanja u domu:

* Božićna priredba
* Humanitarni sajam
* Humanitarna tombola
* Humanitarni turnir učeničkih domova u beli
* Druženje povodom Valentinova s učenicima učeničkog doma I. Mažuranić
* Maškare u domu

Osim u domu, učenicama se pružala i mogućnost obogaćivanja života i izvan doma. Omogućena im je posjeta kazalištu te kinu jednom mjesečno (sva zagrebačka kazališta i Kino Lady).

**3. PREGLED RADA STRUČNIH ORGANA**

Stručni aktiv odgajatelja održavao se svakoga tjedna tijekom nastavne godine (33 puta), a Odgajateljsko vijeće svakoga mjeseca (10 puta).

Domski odbor održan je 7 puta u školskoj godini 2014/2015.

1. **IZVJEŠTAJ O RADU STRUČNE SURADNICE – PEDAGOGINJE Ivane Harapin Gajić, prof. za školsku godinu 2014/2015.**

U skladu s Godišnjim planom i programom rada pedagoginje za školsku godinu 2014/2015. predaje se izvješće o radu domske pedagoginje.

Predviđeno planiranje i programiranje odgojno-obrazovnog rada realizirano je u cijelosti.

Suradnja s odgajateljima realizirana je prema planiranom:

* sudjelovanje na sastancima Stručnog aktiva odgajatelja,
* sudjelovanje na Odgajateljskim vijećima,
* analiza pregleda pedagoške dokumentacije,
* analiza odlaska odgajatelja na informacije u škole,
* praćenje stručnog usavršavanja članova Aktiva,
* pomoć u otkrivanju učeničkih interesa i mogućnosti,
* organizacija, sugestija i pomoć u rješavanju problema s učenicama i vođenju pedagoške dokumentacije.

U radu s učenicama realizirani su sljedeći sadržaji:

* razvoj sposobnosti naših učenica praćen je svakodnevno,
* učenice su prema interesima i sposobnostima usmjeravane u primjerene oblike slobodnih aktivnosti,
* Vijeće učenica održano je 4 puta tijekom školske godine,
* individualni rad s učenicama kontinuirano je provođen svakodnevno,
* dopunski pedagoški rad provođen je svaki mjesec.

Suradnja izvan doma je ostvarena na sljedeći način:

* s roditeljima na roditeljskom sastanku na početku školske godine te kroz individualne razgovore prema potrebi tijekom školske godine,
* sa školama kroz individualne razgovore i informacije kod razrednika, pedagoga, psihologa i ravnatelja škola prema potrebi tijekom školske godine,
* s Ministarstvom znanosti, obrazovanja i sporta,
* s Agencijom za odgoj i obrazovanje,
* s Gradskim uredom za obrazovanje, kulturu i sport,
* s PU Zagrebačkom kontinuirano s kvartovskim policajcem kao i s gđom. Ivanom Dujmović,
* s Centrom za socijalnu skrb Split,
* s Centrom za socijalnu skrb Nova Gradiška,
* s Centrom za psihološku medicinu mladih pri KBC Zagreb,
* s Poliklinikom za zaštitu djece Grada Zagreba,
* s Psihijatrijskom bolnicom za djecu i mlade,
* s Obiteljskim centrom Grada Zagreba,
* s udrugom Pragma,
* s udrugom Ženska soba,
* s Knjižnicama Grada Zagreba,
* s Hrvatskim crvenim križem,
* sa Zonta klubom,
* s drugim učeničkim domovima kroz edukativni i humanitarni rad.

Suradnja s ravnateljicom doma odvijala se na sljedeći način:

* planiranje odgojnog cilja,
* planiranje suradnje s odgajateljima,
* planiranje Vijeća odgajatelja,
* rješavanje tekućih problema,
* suradnja s drugim institucijama,
* analiza problema.

Tijekom školske godine provela sam 5 radionica (4 radionice u sklopu Programa adaptacije, 1 radionicu na temu Stilovi i metode učenja s odgajateljicom Novačić te 1 radionicu u sklopu Eko dana našeg doma) te sam sudjelovala na 3 radionice vanjskih suradnika (2 radionice udruge Ženska soba na temu trgovanje ljudima te jednoj radionici Hrvatskog crvenog križa na temu volontiranje). Također sam u okviru Adaptacijskog programa s odgajateljicom Novačić učenice vodila u obilazak grada.

Također sam sudjelovala pri organizaciji božićne priredbe.

S odgajateljicom Novačić sam povodom Svjetskog dana materinjeg jezika održala kviz iz hrvatskog jezika.

Samostalno ili u suradnji s učenicama i odgajateljicama izradila sam 3 panoa i 7 plakata.

Vodila sam dvije slobodne aktivnosti: jazz-dance i novinarsku grupu.

Također sam samostalno izradila projekt „Spolno zdravlje“ te sam s odgajateljicom Kožar i noćnom paziteljicom Masnec radila na projektu „Manje smeća, radost je veća“, a s odgajateljicama Novačić i Kožar, medicinskom sestrom Čurla te noćnom paziteljicom Masnec na programu „Za zdraviju budućnost“. Navedene projekte i programe sam prijavila na natječaje za dodjelu financijskih potpora za sufinanciranje programa/projekata od Grada Zagreba, Ine, Zamaha i Hep-a.

U okviru humanitarnog rada s učenicama sam posjetila udrugu Susjed susjedu pomaže, sudjelovala sam u organizaciji i vođenju dva humanitarna sajma u našemu domu, humanitarnog turnira u beli te humanitarne tombole.

Također sam s ravnateljicom Jambrešić nazočila koncertu Svečanost harfi u organizaciji Zonta cluba. Sav prihod od prodanih karata ovoga koncerta uplaćen je za škole stranih jezika učenicama našega doma.

Samostalno sam vodila facebook stranicu doma, a u suradnji s ravnateljicom Jambrešić i osvježila internet stranicu doma. Izradila sam i Godišnjak maturantica našega doma.

Kao mentorica sam slala radove naših učenica na različite natječaje: Foruma za slobodu odgoja, LiDraNo te GOI 2015.

Sudjelovala sam u radu Županijskog stručnog vijeća pedagoga učeničkih domova središnje Hrvatske, te u radu Aktiva stručnih suradnika učeničkih domova Grada Zagreba.

Kao voditeljica Županijskog stručnog vijeća za Građanski odgoj i obrazovanje, redovito sam se usavršavala na stručnim skupovima Agencije za odgoj i obrazovanje iz navedenog područja (3 puta tijekom školske godine). Nazočila sam i Simuliranoj sjednici hrvatskog sabora s učenicama našega doma.

Također sam nastavila s intervizijom koja se održala 2 puta tijekom školske godine.

Na županijskom stručnom vijeću za školske preventivne programe srednjih škola za Grad Zagreb i Zagrebačku županiju nazočila sam dva puta tijekom školske godine.

Nazočila sam i stručnim skupovima Zimska škola odgajatelja u učeničkim domovima te Ljetna škola odgajatelja u učeničkim domovima.

Nazočila sam i stručnom skupu „Humanost kao izbor, kao potreba, kao vrlina“ u organizaciji Odjela za obrazovanje Matice Hrvatske.

Nazočila sam i predavanju Emocionalna pismenost udruge Pragma.

Usavršavala sam se i kroz edukaciju Centra za krizna stanja u intervenciji u našemu domu.

Objavila sam članak o humanitarnom radu u našemu domu u Školskim novinama.

Na stručnom skupu Županijsko stručno vijeće stručnih suradnika učeničkih domova Središnje Hrvatske održanom 17.travnja 2015. održala sam predavanje „Kako napraviti projekt?“, a na stručnom skupu Županijsko stručno vijeće odgajatelja učeničkih domova Grada Zegreba, Bedekovčine i Pregrade održanom 27.svibnja 2015. s mr.sc.Andrejom Marcetić predavanje Projektna nastava, projektno planiranje i mogućnosti apliciranja na natječaje za dodjelu financijskih potpora za sufinanciranje projekata/programa – primjena u učeničkim domovima.

Evaluacija i samoevaluacija

Prema anketama o zadovoljstvu životom u domu, većina naših učenica i njihovih roditelja je zadovoljna mojim radom i odnosom prema njima.

Osobno sam i sama vrlo zadovoljna svojim radom u protekloj školskoj godini. Najviše sam zadovoljna suradnjom s ravnateljicom i odgajateljima te neposrednim radom s učenicama. Što se pak suradnje s roditeljima tiče, nisam osobito zadovoljna svojim radom zbog premalo kontakata s roditeljima te, iako u ovom području uočavam pozitivne promjene u odnosu na protekle godine, još uvijek smatram da je to područje koje zahtjeva najveću promjenu. Suradnjom s kolegama stručnjacima i suradnjom s ostalim organizacijama sam također izuzetno zadovoljna.

**5. IZVJEŠTAJ O RADU KNJIŽNICE**

Domska knjižnica ima fond od 2447 knjiga.

Tijekom školske godine 2014/2015. knjižnicom se koristilo 103 učenica.

U ovoj školskoj godini uvedena je 169 knjiga od čega je 36 knjiga kupljenih i 133 doniranih.

Knjižnica posjeduje svu lektiru potrebnu za srednje škole, beletristiku, rječnike, enciklopedije, priručnike i sl. Osim toga, redovito primamo časopise „Školske novine“ i „Večernji list“.

**6. IZVJEŠTAJ O RADU RAVNATELJICE DOMA**

Rad ravnateljice tijekom školske godine 2014/2015. odvijao se kroz aktivnosti na dva nivoa:

* pedagoški i
* poslovodni voditelj doma.

Ravnateljica je napravila Godišnji plan i program rada doma prethodno prihvaćenog od strane Odgajateljskog vijeća na sjednici održanoj dana 18.09.2015., te usvojenog od strane Domskog odbora pod točkom 4. na sjednici održanoj dana 21.09.2015.g.

Pojedinačne programe i planove rada za Godišnji plan i program pripremili su: stručna suradnica – pedagoginja, medicinska sestra, tajnica doma, Vijeće učenica, Vijeće roditelja, te Domski odbor. U programu su jasno definirani ciljevi i utvrđene su odgojno-obrazovne potrebe doma.

**6.1 Pedagoško vođenje doma**

Ravnateljica doma je u suradnji s odgajateljicama (ukupno 5) i stručnom suradnicom – pedagoginjom tijekom godine sudjelovala u radu i izvedbi nekoliko programa.

Ravnateljica:

1. planira i vodi sve sjednice, aktive (tjedne) i odgajateljsko vijeće (mjesečno);
2. zajedno sa stručnom suradnicom – pedagoginjom održava mjesečne sastanke Vijeća učenica;
3. u suradnji s medicinskom sestrom prati realizaciju sadržaja plana praćenja zdravstvenog stanja te sudjeluje u eventualnim potrebama za rješavanjem nastalih problema;
4. surađuje s IV. PP Zagrebačkom na realizaciji programa povećanja sigurnosti;
5. sastavlja raspored rada odgajatelja – tijekom godine dolazi do bolovanja odgajatelja te se pronalazi adekvatna zamjena sukladno pozitivnim propisima.
   1. **Suradnja s okruženjem**

Tijekom školske godine odgajatelji, stručna suradnica i ravnateljica uključeni su u veći broj aktivnosti vezanih uz suradnju s okruženjem:

1. surađuju s nadležnim Ministarstvom znanosti, obrazovanja i športa Republike Hrvatske, Agencijom za odgoj i obrazovanje i Gradskim uredom za obrazovanje, kulturu i šport;
2. u domu su organizirani humanitarni prodajni sajmovi ( Božićni i Uskrsni)
3. surađuju sa školama i učeničkim domovima Republike Hrvatske;
4. ravnateljica sudjeluje u organizacijskom tijelu zagrebačke Domijade i u predsjedništvu državne Domijade;
5. također surađuju sa svim relevantnim tijelima državne uprave, napose s Centrom za obitelj Zagreb i s uredom Pravobraniteljice za mladež.

**6.3 Poslovodno vođenje doma**

a) Tijeku školske godine 2014/2015. ravnateljica je s tajnicom i voditeljicom računovodstva održavala redovite tjedne sastanke.

b) U radu tehničke službe nije bilo većih problema. Tijekom godine bilo je nekoliko bolovanja za koja su organizirane zamjene ili su u dogovoru poslove i zadatke preuzeli drugi djelatnici doma.

c) Izvršene su sve obveze u vezi financijskih i kadrovsko–pravnih poslova koji su bile zadane od strane nadležnih tijela.

d) U prosincu 2014.g. provedena je inventura u kojoj su sudjelovali svi zaposlenici doma podijeljeni u skupine. Kompletna financijska izvješća dostavljena su u zakonskim rokovima nadležnom ministarstvu (računi prihoda i izdataka, vlastiti prihodi, bilješke uz financijski izvještaj), Državnom zavodu za reviziju, Zavodu za platni promet i Državnom zavodu za statistiku.

e) Kompletna izvješća i podaci vezani uz brojčano stanje učenika i ostali podaci vezani uz redovito djelovanje doma dostavljeni su sukladno traženim zahtjevima i u zadanim rokovima.

f) Redovito sudjeluje u radu Domskog odbora kojeg vodi Predsjednica Domskog odbora Andrea Bračun, prof.

g) Redovito surađuje sa sindikalnom povjerenicom doma gđom Željkom Novačić

h) Sanitarno - zdravstveni pregledi svih zaposlenika obavljaju se redovito, sukladno pozitivnim propisima.

* 1. **Stručno usavršavanje ravnatelja**

Tijekom cijele godine:

1. sudjeluje na sastancima za ravnatelje;
2. radi aktivno na uspostavljanju što bolje suradnje s nadležnim Ministarstvom znanosti, obrazovanja i športa Republike Hrvatske, Agencijom za odgoj i obrazovanje te Gradskim uredom za obrazovanje, kulturu i šport Grada Zagreba;
3. sudjeluje na stručnim skupovima:

* Listopad 2015, Dubrovnik, Međunarodna konferencija
* Studeni 2015., Rovinj, Međužupanijsko stručno viječe ravnatelja učeničkih domova
* Veljača 2015., Vodice, Zimska škola za ravnatelje i odgajatelje učeničkih domova
* Travanj 2015, Pula, Vođenje i upravljanje domskom ustanovom
* Lipanj 2015., Osijek, Međunarodna konferencija Učeničkih domova

1. sudjeluje u radu Predsjedništva Udruge učeničkih domova RH-e
2. radna posjeta Učeničkim domovima Slovenije; Svibanj 2015., Rogla, Slovenska domijada
3. Državna domijada u Baškom polju; svibanj 2015.

**7. IZVJEŠTAJ O OBVEZNOM STRUČNOM USAVRŠAVANJU ODGAJATELJICA I PEDAGOGINJE**

Odgajatelji doma su sudjelovali na obveznim oblicima stručnog usavršavanja u organizaciji Ministarstva prosvjete i športa Republike Hrvatske, Agencije za odgoj i obrazovanje te dugih ponuđenih seminara i skupova. Individualni planovi stručnog usavršavanja bili su sastavni dijelovi godišnjeg plana i programa rada doma.

Sve su se odgajateljice stručno usavršavale na Stručnim aktivima odgajatelja, na Vijećima odgajatelja kao i na različitim radionicama održanim između domova te u segmentu obaveznog stručnog usavršavanja:

* Željka Grabarić, prof. – 1 Županijsko stručno vijeće, 3 stručna skupa
* Stanislava Kožar, prof. – 1 stručni skup i 3 Županijska stručna vijeća
* Andrea Bračun, prof. – 2 Županijska stručna vijeća, 1 stručni skup
* Lidija Žaja, prof. – 1 Županijsko stručno vijeće, 1 stručni skup
* Ivana Harapin Gajić, prof. – 6 stručnih skupova, 5 Županijska stručna vijeća, 4 aktiva stručnih suradnika
* Mirjana Jović,prof. – 1 Županijsko stručno vijeće

***IV. SURADNJA***

Informiranje u ustanovi provodi se putem oglasnih ploča (pano na svakom katu, zbornica, predvorje prizemlja) na koje tajnik, pedagoginja i odgajateljice stavljaju obavijesti znakovite za učenike i djelatnike. Osim toga, postoji i knjiga dežurstva u zbornici u koju dežurni odgajatelji upisuju važne informacije.

Suradnja izvan ustanove usmjerena je prema:

* Ministarstvu znanosti, obrazovanja i sporta,
* Agenciji za odgoj i obrazovanje,
* školama (razrednicima, stručnoj službi škola i dr.),
* roditeljima,
* drugima Učeničkim domovima,
* Školskim novinama,
* obrazovnim i kulturnim institucijama,
* policijskim postajama,
* zdravstvenim ustanovama,
* Centrima za socijalnu skrb,
* različitim institucijama civilnog društva,
* s Knjižnicama Grada Zagreba,
* s Hrvatskim crvenim križem.

Suradnja s roditeljima je bila zadovoljavajuća, ali bi i sljedeće školske godine trebalo i dalje poticati rad na osmišljavanju suradnje s roditeljima kako bi ona bilo što kvalitetnija.

Suradnja sa stručnim ustanovama i institucijama je bila dosta dobra, uglavnom se realizirala tako da svaki odgajatelj surađuje s onim ustanovama koje su znakovite za program koji realizira. Suradnja sa školama se odvijala kontinuirano tijekom cijele školske godine.

Suradnja s kontakt policajcem, ustanovama socijalne skrbi i zdravstvenim ustanovama bila je uspješna.

Suradnja s Ministarstvom prosvjete i sporta, Agencijom za odgoj i obrazovanje te Gradskim uredom za obrazovanje, kulturu i sport je realizirana kroz dopise, razgovore i dogovore.

***V. PROMIDŽBA USTANOVE***

Tijekom protekle školske godine na promidžbi ustanove, a time i njenoj djelatnosti smo naročito puno napravili.

U našem su domu održana dva humanitarna prodajna sajma rabljenih stvari, humanitarna tombola i humanitarni turnir učeničkih domova u beli čiji je sav prihod darovan našim učenicama posebno slabog socijalnog statusa.

Stručna suradnica pedagoginja je objavila članak o humanitarnom radu u našemu domu u Školskim novinama.

Organizirali smo projektni eko dan.

Ove godine napravili smo novi promidžbeni materijal - Godišnjak maturantica za šk. god. 2014/15. te smo izradili novu interne stranicu.